10 R A T I 0. 



Hodie enim in aquis a viginti quinque usque ad sexaginta novem 

 gradus thermometri centigradi calidis plantae crescunt et animalcula 

 vivunt , majorem autem calorem illae vix tolerant. Testes etiam 

 habemus vestigia Regni vegetabilis , quae in vetustissimis stratis 

 transitionis quae silurica vocamus, reperiuntur, plantae nimirum 

 cryptogamicae marinae , quales nostro tempore sub calido coelo oceanus 

 fovet. Inferiora strata arenacei antiqui rubri, pisces et mol- 

 1 usca tantum includunt , quare eo tempore , quo haec strata deposita 

 sint , omnem terram sub oceano demersam fuisse opinantur. Ex eo 

 autem tempore plures insulas ex aequore emersisse creditur, quae 

 variis stirpibus mox ornarentur. Filices erant, Stigmarieae, 

 Sigillarieae, Lepidodendra, Lycopodia , Calamiteae, Equi- 

 seta, paucaeMonocotyledones ,Cycadeae etConiferae. Hujus 

 vegetationis naturam , si cum nostri temporis plantis comparaveritis , 

 A. , quantum inter se differre videbitis ! Etenim , si sexcentas species, 

 botanicorum industria jam exploratas , respexeritis , nullam quales 

 nunc sunt , invenietis , sed omnes a nostris adeo abhorrentes ut , 

 paucis exceptis , ne ordines quidem quos constituunt, reperire liceat. 

 Est autem hoc illius vegetationis proprium quod in omnibus illis 

 insulis , ad polos et sub aequatore , eadem fuit , utpote iisdem vel 

 saltem similibus stirpibus constans, quare sane dubitandum non 



est , 



